Vigelandsparken holdeplass

Vigelandsparken er en holdeplass på Frognerlinjen på Frogner i Oslo. Holdeplassen ligger ved Frognerparken et lite stykke utenfor den store porten til skulpturinstallasjonen Vigelandsanlegget. Den ble åpnet i 1914 da linjen ble forlenget til Majorstuen.

Holdeplassnavnet «Vigelandsparken» er ikke noe offisielt navn i henhold til stadnamnlova; det offisielle navnet på parken ved holdeplassen er Frognerparken og det offisielle navnet på skulpturanlegget i Frognerparken er Vigelandsanlegget.Frognerparken, i Sentralt stedsnavnregisterVigelandsanlegget, i Sentralt stedsnavnregister Ifølge Frognerparkens Venner skjedde endringen på holdeplassnavnet til «Vigelandsparken» tilsynelatende «for at turister lettere skal vite hvilken stasjon de skal gå av på», og endringen er omstridt.Frognerparkens Venner, 2009, nr. 1 Navnet «Vigelandsparken» brukes bare av turister og ikke av lokalbefolkningen.

Referanser

 Eksterne lenker 

Kategori:Oslotrikkens holdeplasser
Kategori:Frogner (strøk)
Kategori:Jernbanestasjoner åpnet i 1914
Kategori:1914 i Norge